钦定古今图书集成/明伦汇编/氏族典/第398卷 > 李应昇
## 钦定古今图书集成/明伦汇编/氏族典/第398卷 > 李应昇

按《明外史李应昇传》：“应昇，字仲达，江阴人。万历四十
四年进士，授南康推官，士民服其公廉。谣曰：‘前林后
李，清和无比’。林谓晋江林学曾，以清慎著称者也。天
启二年，征授御史，屡上疏讥切近习，魏忠贤恶之。杨
涟劾忠贤，得严旨，应昇愤，即抗疏继之，复论魏广微，
广微大恨，遂削籍。忠贤憾未已，六年，逮下诏狱，寻毙”
之。福王时，追谥《忠毅》。